**Finanšu ministrijai**

*Par atzinuma sniegšanu VSS-755*

Aizsardzības ministrija ir izvērtējusi Finanšu ministrijas izstrādāto un Valsts sekretāru sanāksmē š.g. 19. augustā pieteikto Noteikumu projektu “Grāmatvedības kārtošanas noteikumi” un tam pievienoto anotāciju  un informē, ka izsaka iebildumu par noteikumu projekta 9. nodaļu “Inventarizācijas metodes, inventarizācijas veikšanas kārtība, rezultātu dokumentēšana un inventarizācijā atklāto starpību iegrāmatošanas kārtība”. Ņemot vērā, ka valsti ir ieviests attālinātais darbs, kas turpināsies arī nākotnē, noteikumos jāparedz inventarizācijas veikšanas kārtība attālinātā darba apstākļos.

Vienlaikus informējam, ka iestādēm ar lielu darbinieku skaitu, kas nodarbināti visā valsts teritorijā, ir ļoti grūti veikt faktisku inventarizāciju noteiktajos termiņos, piemēram, Nacionālajos bruņotajos spēkos dienošie zemessargi, kuri dienē visā Latvijas teritorijā un viņiem ir izsniegts dienestam nepieciešamais ekipējums. Noteikumos jāparedz kārtība inventarizāciju veikšanai arī šādos gadījumos.

Izsakām priekšlikumu, papildināt iepriekš minētos noteikumus, paredzot kārtību, ka darbinieks inventarizācijas saraktu saņem elektroniski uz savu e-pastu vai e-adresi un ar savu parakstu (drošo elektronisko) apliecina savā atbildībā esošo mantu esamību un vērtību esošās inventarizācijas ietvaros.

**Valsts sekretārs Jānis Garisons**

Ingrīda Beļanina, 67335040

Ingrida.belanina@mod.gov.lv